Үш өңірден төтенше жағдай режимі алынды
"Үш өңірден төтенше жағдай режимі алынды" | "https://abai.kz/post/145631"
TITLE: Үш өңірден төтенше жағдай режимі алынды
URL: https://abai.kz/post/145631
META: "Үш өңірден төтенше жағдай режимі алынды" | "https://abai.kz/post/145631"
DATE: 13.01.2022
AUTHOR(s): Abai.kz
TOTAL WORDS: 134
TEXT: Қазақстан президенті Қасым-Жомарт Тоқаев өлкенің үш аймағындағы — Павлодар, Батыс Қазақстан және Солтүстік Қазақстан облыстарындағы төтенше жағдай режимін тоқтатты. Мемлекет басшысының сәрсенбі күні жариялаған жарлығына сәйкес, аталған аймақтардағы төтенше жағдай режимі 13 қаңтарда таңғы сағат 7-де тоқтайды. 2 қаңтарда Жаңаөзенде сұйытылған газдың қымбаттауынан басталған наразылық Қазақстанның өзге қалаларына жайылған. Алматыда наразылықтың соңы қантөгіске ұласты. Өзге аймақтарда да адамдардың қаза болғаны хабарланды. Қаңтар оқиғасында қанша адамның қаза болғаны туралы нақты мәлімет жоқ. Денсаулық сақтау министрлігі 164 адамның опат болғанын хабарлады, бірақ ведомство кейін жоққа шығарды. Әлеуметтік желіде туыстары немесе таныстарын іздеп жүрген хабарламалар тарап жатыр. Полицияның мәліметінше, "антитеррористік" операциялар барысында Алматыда "тәртіпсіздікке қатысқан" ондаған адам қаза болған. Қазақстан билігі тәртіпсіздік кезінде күштік құрылымның 18 өкілінің қаза болғанын айтты. БҰҰ-ның Адам құқықтары жөніндегі сарапшылары Қазақстан билігінің "наразыларға пәрменді күш қолдануын" айыптап, жағдайды тәуелсіз зерттеуге шақырды. Abai.kz
